Ingenuity

Ingenuity (en aragonés enchenio u estruzia), d'embotada Ginny, ye un helicoptero robotico emplegau pa prebar a tecnolochía pa explorar obchectivos interesants en Marte y aduyar a planificar a millor rota de conducción pa futuros rovers de Marte. O chicot helicoptero fació lo suyo desplegue en 2021 dende lo rover Perseverance como parti d'a misión Mars 2020. S'asperaba que vuele dica cinco vegadas entre la suya campanya de preba de 30 días, en primerías d'a misión d'o rover, ya que ye prencipalment una contrimuestra de tecnolochía. Se planeyaba que cada vuelo no prenga mas de tres menutos, a altituz que oscilan entre 3 y 10 m sobre a tierra. Potencialment poderba cubrir una longaria de dica 300 metros  por vuelo. Puede emplegar o control autonomo y comunicar-se con o Perseverance dreitament dimpués de cada aterrizache. Si funciona como s'asperaba, a NASA podría construyir sobre o disenyo pa futuras misions aerias de Marte. A incheniera MiMi Aung ye o lider d'o prochecto. Mars Helicopter Scout en a pachina web d'o Keck Institute for Space Studies

Ingenuity leva un troz de tela de l'ala d'o Wright Flyer de 1903, l'avión d'os chirmans Wright, lo primer vuelo motorizau controlau d'a humanidat en a Tierra, y la suya aria de desapegue y aterrizache ha estau nombrada Wright Brothers Field.

Lo 19 d'abril de 2021 a las 11:30 UTC, l'helicoptero realizó con exito lo primer vuelo motorizau en Marte, que duró 39,1 segundos. S'elevó verticalment bels 3 metros, flotó, chiró en o suyo puesto 96 graus en una maniobra planificada y aterrizó, convirtiendo-se asinas en a primera nau mas pesada que l'aire que vola en unatra planeta. NASA’s Mars Helicopter Completes First Flight on Another Planet en The New York Times Manimenos o primer vuelo en unatra planeta corresponde a los globos que voloron en Venus en 1985 lanzaus per las sondas sovieticas Vega 1 y Vega 2. The First Flight On Another World Wasn’t on Mars. It Was on Venus, 36 Years Ago en AirSpaceMag.com

Orichinalment destinau a realizar cinco vuelos, l'helicoptero superó con creixes as expectativas y realizó un total de 72 vuelos entre un periodo d'aproximadament 3 anyos dica que lo danyo d'o rotor sufierto en chinero de 2024 obligó a meter fin a la misión. Ingenuity Spots the Shadow of Its Damaged Rotor Blade en jpl.nasa.gov

 Referencias 

Categoría:Programa espacial d'Estaus Unius
Categoría:Misions a Marte
Categoría:NASA